Távozott a Sláger vezére
Távozott a cégtõl az egykori Sláger Rádiót mûködtetõ társaság, az Emmis vezérigazgatója. Az MTI értesülését Heal Edina kedden megerõsítette.
Heal Edina közlése szerint múlt pénteken állapodtak meg a társasággal abban, hogy közös megegyezéssel válik meg munkahelyétõl.

Az Országos Rádió és Televízió Testület (ORTT) október 28-án döntött a két országos kereskedelmi rádiós mûsorszolgáltatási jogosultság sorsáról. A Sláger Rádió által használt frekvenciát az FM1 Konzorcium nyerte el a következõ hét évre. A Sláger Rádió - akárcsak a Danubius - interneten folytatja mûködését.

Másfél hete jelentette be az Emmis Corporation, hogy "jelenleg nem kívánja folytatni az analóg mûsorszolgáltatást Magyarországon". Múlt hétvégi közleményükben azt tudatták: nem vonulnak ki Magyarországról a Sláger Rádió részvényesei, az Emmis és partnerei azon dolgoznak, hogy ismét fogható legyen a magyar éterben az adó.

Az Emmis keddi tájékoztatása szerint a most az interneten mûködõ adó honlapjának fejlesztésén dolgoznak, s az ORTT frekvenciadöntését megtámadó perre koncentrálnak annak érdekében, hogy "visszahozzák Magyarország legkedveltebb rádióját", ugyanakkor jelenleg nem tárgyalnak analóg frekvencia megszerzésérõl.

Az Emmis a honlapján olvasható - a Sláger Rádiót is szerepeltetõ - felsorolás szerint az Egyesült Államok hét nagyvárosának körzetében mûködtet összesen két tucat rádiót, továbbá a társaságnak Bulgáriában három, Szlovákiában egy rádiója van.

Már két hete hírt adtunk arról, hogy kivonul Magyarországról a Sláger Rádiót mûködtetõ társaság amerikai tulajdonosa. Megállapodás-közeli állapotban voltak arról, hogy a Roxy Rádió frekvenciáján adjanak mûsort, amikor az Emmis-csoport bejelentette a kivonulást a magyar piacról - mondta Heal Edina, a Sláger Rádió Zrt. vezérigazgatója.
Sláger Rádió rádiófrekvencia